text: To personer sigtet for at sætte ild til værtshus
  23 januar 2016 kl. 09.07
  En 42-årig kvinde og en 28-årig mand bliver lørdag fremstillet i grundlovsforhør. De er sigtet for at sætte ild til et værtshus i Haderslev.
  De to bliver lørdag klokken 11 fremstillet i grundlovsforhør ved retten i Sønderborg. Ifølge politiets oplysninger er de sigtet for, at de natten til onsdag satte ild til værtshuset Hjorten i Haderslev.
  Værtshuset skriver på sin Facebookside, at der er blevet kastet to molotovcocktails ind igennem et vindue.
  Syd og Sønderjyllands Politi er meget sparsomme med oplysninger i sagen, da den fortsat bliver efterforsket.
  
  